Nicușor Dan

Nicușor Dan, ganet d'an 20 a viz Kerzu 1969, zo ur politikour, matematikour, ha stourmer keodedel roumanat ha prezidant Roumania abaoe an 18 a viz Mae 2025https://www.ccr.ro/wp-content/uploads/2025/05/Hotarare_43_2025.pdf SAUVAGE Grégoire, Militant anticorruption, prodige des maths... Qui est le nouveau président roumain Nicusor Dan ?, France 24, 19/05/2025. A-raok e oa bet maer Bukarest abaoe 2020. 

 Buhez 
Ganet e Făgăraș, e rannvro Brașov, Dan a zo bet brudet en estrenvro evel matematikouor pa oa bet enoret div wech gant medalennoù aour e 1987 ha 1988 e Olimpiadoù etrebroadel ar matematikoù. Kroget en doa da studiañ matematik e Skol-veur Bukarest ha goude-se e oa dilojet da Vro-C'hall, hag eno en doa tapet ur vestroniezh en École normale supérieure hag un Doktorelezh war ar brederouriezh e Skol-veur Pariz 13. Goude e zistro da Roumania, Dan en doa krouet ar Școala Normală Superioară București, un ensavadur graet evit sikour hag harpañ ar studierien wellañ eus ar vro war an enklaskoù skiantel. Goude-se e oa deuet da vezañ stourmer keodedel.

 Politikerezh 
Dan en doa savet, e 2015, Uniunea Salvați Bucureștiul (Unvaniezh evit saveteiñ Bukarest), evit stourm ouzh ar goubrenerezh ha gwareziñ an hêrezh. Bloaz war-lerc'h en doa kengrouet an Uniunea Salvați România (USR) (Unvaniezh evit Saveteiñ Roumania), met aet e oa kuit diouti e 2017 dre ma kave e oa re araokour, da glask un hent kreisoc'h. Dan a oa bet o servij e Kambr ar Gannaded e 2016, a-raok bezañ dilennet e Bukarest evel kentañ maer dieub e 2020. Trec'h e oa bet hag adilennet e 2024. Evel maer en doa bet tro da lakaat ar pouez war ar frammoù foran hag an treuzwelusted a-fed merañ an arc'hant. Tamallet e oa bet dezhañ e oa re hir al labourioù sevel.

Dan a oa bet o keveziñ evel emstriver dieub evit dilennadeg prezidant Roumania e 2025 ha bet en doa 21% eus ar mouezhioù en dro gentañ, hag erruet e oa en eil plas. En eil tro e oa enebet ouzh George Simion, rener Alianța pentru Unirea Românilor (AUR, Kevredad evit unvaniezh Roumaniz). Trec'h e oa bet warnañ gant 53,6% eus ar mouezhioù. Dan a oa a-du gant selloù kornôgel, a-enep un emstriver broadelour hag euroamgredik.

 Liammoù diavaez 
  Lec'hienn ofisiel

 Daveennoù 

Rummad:Ganedigezhioù 1969
Rummad:Prezidanted Roumania
Rummad:Politikourien Roumania
Rummad:Matematikourien Roumania